એચડીએફસીમાં 1,900ના સ્તરે ટ્રેડિગની તક છે. ટૂંકા ગાળામાં તે 1,985ની તાજેતરમાં જોવા મળેલી ઊંચી સપાટીને સ્પર્શે તેવી સંભાવના છે. તેમાં 1,860નો સપોર્ટ લેવલ ગણી શકાય. ટીવી18માં પણ મધ્યમથી લાંબા ગાળાના રોકાણની સ્ટ્રેટેજી બનાવી શકાય. આ શેર હાલ Rs 55ની આસપાસ અથડાઈ ગયો છે. જો તે ઘટાડામાં Rs 50ના લેવલની આસપાસ આવે તો Rs 65-70ના લંક્ષ્યાક સાથે રોકાણ કરી શકાય. આ ઉપરાંત યશ બેન્ક પણ ટ્રેડિંગ માટે યોગ્ય શેર છે. જ્યારે રોકાણકારોએ લાંબા ગાળાને ધ્યાનમાં રાખીને પીરામલ એન્ટરપ્રાઇસ, ડો.રેડ્ડીઝ, ઓરોબિંદો ફાર્માના શેરો પસંદ કરી શકે છે. મિડ કેપ આઇટી સેગમેન્ટમાં હેક્સાવેર અમારી પંસદગીની સ્ક્રિપ છે. જેમાં ટેકનિકલ બ્રેકઆઉટ આવ્યું છે અને તેને કારણે જુલાઇ સિરિઝમાં 7-8 ટકાનું વળતર મળી શકે. બાયબેકની ઓફરને ધ્યાનમાં રાખીને સામાન્ય રોકાણકારોએ ટીસીએસને પસંદ કરવી જોઇએ. સિમેન્ટ શેરોમાં ત્રણથી ચાર મહિનાના સમય ગાળાને ધ્યાનમાં રાખીને અલ્ટ્રાટેક અને ગ્રાસીમ લાર્જ કેપમાં અને ઇન્ડિયા સિમેન્ટ મિડ કેપ સેગમેન્ટમાં ધ્યાનમાં રાખવા જોઇએ.